APSTIPRINĀTI

ar Sociālās integrācijas valsts aģentūras

Izsoles komisijas 2019.gada 12.februāra

lēmumu (sēdes protokols Nr.29)

Sociālās integrācijas valsts aģentūras nekustamā īpašuma – telpas Nr.137 (noliktava), telpas Nr.138 (noliktava), telpas Nr.139 (tirdzniecības telpa), telpas Nr.140 (noliktava) ar kopējo platību 31,81 m2, Dubultu prospektā 71, Jūrmalā, kadastra numurs 13000111102001, un kustamas mantas nomas tiesību izsoles kārtība

**1.Vispārīgie noteikumi**

**1.1.** Rakstveida izsole tiek organizēta saskaņā ar Sociālās integrācijas valsts aģentūras, turpmāk – Iznomātājs, 2019.gada 7.februāra rīkojumu Nr.1-4/15.

**1.2.** Iznomātāja nekustamā īpašuma Dubultu prospektā 71, Jūrmalā, kadastra numurs 13000111102001, kas sastāv no telpas Nr.137 (noliktava), telpas Nr.138 (noliktava), telpas Nr.139 (tirdzniecības telpa) un telpas Nr.140 (noliktava) ar kopējo platību 31,81 m2 (turpmāk – Nomas objekts) un kustamas mantas - N/t sastatne 120/40/180 (inv.nr.1389), N/t sastatne, 120/40/180 (inv.nr.1390), N/t galds ar plauktu 140/70/85 (inv.nr.1380), N/t galds ar plauktu 170/60/85 (inv.nr.1379), N/t galds ar plauktu 170/70/85 (inv.nr.1385), N/t izlietne (inv.nr.1439), sols 600mm (4 gabali), (inv.nr.1223), galds koka 600/600/740 (2 gabali) (inv.nr.1227), gastronomijas griezējs VS250 (inv.nr.1391) (turpmāk – Kustama manta), nomas tiesību izsoles kārtība sagatavota atbilstoši Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi”.

**1.3.** Nomas tiesību izsoles mērķis ir noteikt Iznomātāja lietošanā esošā Nomas objekta vai lietošanās esošā Nomas objekta un īpašumā esošo Kustamās mantas nomnieku, kurš piedāvā izdevīgāko finansiālo piedāvājumu par Nomas objektu nomas tiesību nodibināšanai ar Iznomātāju.

**1.4.** Nomas tiesību izsoli rīko Iznomātāja Izsoles komisija, turpmāk - Komisija, ievērojot šo kārtību. Komisijas darbu vada komisijas priekšsēdētājs. Nomas tiesību izsole var notikt, ja tajā piedalās komisijas priekšsēdētājs un ne mazāk kā trīs komisijas locekļi.

**1.5.** Nomas pieteikumu atvēršanu un rakstveida izsoles rezultātu paziņošanu Komisija protokolē. Komisija atbild par izsoles norisi un ar to saistīto lēmumu pieņemšanu.

**1.6.** Nomas objekta vai Nomas objekta un Kustamās mantas nomas tiesības tiek piešķirtas rakstveida izsolē par iespējami augstākās nomas maksas piedāvājumu par Nomas objektu.

**1.7.** Nomniekam nomas laikā jāveic:

**1.7.1.** Nomas objekta vai Nomas objekta un Kustamās mantas noteiktie maksājumi Līgumā noteiktajā apmērā, termiņā un kārtībā;

**1.7.2.** citas Līgumā uzņemtās saistības.

**1.8.** Interesentiem ir tiesības veikt Nomas objekta un Kustamās mantas apskati katru darba dienu no **2019.gada 13.februāra līdz 2019.gada 19.februārim no plkst.09:00 līdz plkst.15:00**, iepriekš saskaņojot laiku ar kontaktpersonu Saimnieciskās nodrošinājuma nodaļas saimniecības vadītāju Jāni Simsonu, tālrunis: 67771040, 67771025.

**1.9.** Nekustamā īpašuma – Nomas objekta ar kopējo platību 31,81 m2 nosacītā nomas maksa tiek noteikta **EUR 6,11** (seši euro 11 centi) (bez pievienotās vērtības nodokļa) par vienu iznomātās platības kvadrātmetru mēnesī.

**1.10.** Kustamas mantas nosacītā nomas maksa tiek noteikta **EUR 26,25** (divdesmit seši euro 25 centi) (bez pievienotās vērtības nodokļa) mēnesī.

**1.11.** Papildus nomas maksai nomnieks katru mēnesi, saskaņā ar Iznomātāja izsniegto rēķinu, kas tiek sagatavots pamatojoties uz pakalpojuma sniedzēja izsniegto rēķinu un Iznomātāja aprēķiniem norēķinu periodā (tajā skaitā skaitītāju rādītājiem), maksā Iznomātājam par izlietoto silto/auksto ūdeni, kanalizāciju, apkuri, elektroenerģiju un atkritumiem.

**1.12.** Nomas līgums tiek slēgts uz 5 (pieciem) gadiem.

**2. Izsoles objekts un izsoles solis**

**2.1.** Nomas objekts - telpa Nr.137 (noliktava), telpa Nr.138 (noliktava), telpa Nr.139 (tirdzniecības telpa), telpa Nr.140 (noliktava) ar kopējo platību 31,81 m2, kas atrodas ēkā Dubultu prospektā 71, Jūrmalā, kadastra numuru 13000111102001, 2.stāvā, vai Nomas objekts un kustamā manta - N/t sastatne 120/40/180 (inv.nr.1389), N/t sastatne, 120/40/180 (inv.nr.1390), N/t galds ar plauktu 140/70/85 (inv.nr.1380), N/t galds ar plauktu 170/60/85 (inv.nr.1379), N/t galds ar plauktu 170/70/85 (inv.nr.1385), N/t izlietne (inv.nr.1439), sols 600mm (4 gabali), (inv.nr.1223), galds koka 600/600/740 (2 gabali) (inv.nr.1227), gastronomijas griezējs VS250 (inv.nr.1391).

**2.2.** Izsoles solis par Nomas objekta nomu – 0,01 euro/m2.

**2.3.** Izsoles solis par Kustamo mantu – 0,01 euro/mēnesī.

**2.4.** Iesniedzot pieteikumu izsolei, Pretendents norāda piedāvāto nomas maksu, kas ir vienāda vai augstāka par nosacīto nomas maksu par Nomas objektu vai Nomas objektu un Kustamo mantu.

**2.5.** Nomas objekta un Kustamās mantas lietošanas mērķis – sabiedriskās ēdināšanas pakalpojumi.

**2.6.** Nomniekam nomas termiņa laikā Nomas objekts vai Nomas objekts un Kustamā manta godprātīgi jāuztur un jāpilda visas ar nomas līgumu uzņemtās saistības.

**3. Izsoles pretendenta pieteikums**

**3.1.** Persona, kura vēlas nomāt Nomas objektu vai Nomas objektu un Kustamo mantu, turpmāk – Pretendents, iesniedz Iznomātājam Nomas pieteikumu, norādot šādu informāciju:

**3.1.1.** fiziska persona – vārdu, uzvārdu, personas kodu, deklarētās dzīvesvietas adresi;

**3.1.2.** juridiska persona arī personālsabiedrībai – nosaukumu (firmu), reģistrācijas numuru un juridisko adresi;

**3.1.3.** nomas tiesību pretendenta pārstāvja vārdu, uzvārdu un personas kodu (ja ir);

**3.1.4**. oficiālo elektronisko pasta adresi, ja ir aktivizēts tās konts, vai elektronisko pasta adresi (ja ir);

**3.1.5.** Nomas objekta vai Nomas objekta un Kustamās mantas atrašanās vietas adresi, kadastra numuru un platību;

**3.1.6.** nomas laikā plānotās darbības Nomas objektā, tai skaitā norāda, vai un kāda veida saimniecisko darbību ir plānots veikt;

**3.1.7.** Nomas objekta piedāvāto nomas maksas apmēru par vienu iznomātās platības kvadrātmetru mēnesī bez pievienotās vērtības nodokļa;

**3.1.8.** Nomas objekta piedāvāto nomas maksas apmēru par vienu iznomātās platības kvadrātmetru mēnesī bez pievienotās vērtības nodokļa un Kustamās mantas nosacīto nomas maksu mēnesī bez pievienotās vērtības nodokļa;

**3.1.9.** nomas tiesību Pretendenta piekrišanu ka Iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību Pretendenta kavētajiem maksājumiem un tā kredītreitingu, no Iznomātāja pieejamām datubāzēm.

**3.2.** Pretendenta Nomas pieteikuma veidlapa pievienota šai kārtībai kā 2. pielikums.

**4. Rakstveida izsoles kārtība**

**4.1.** Izsoles Pretendents Nomas pieteikumu un citus dokumentus iesniedz Dubultu prospektā 71, Jūrmalā, 137.kabinetā līdz **2019.gada 19.februārim plkst.17:00** slēgtā aploksnē ar norādi: **„Pieteikums iesniegts nomas tiesību rakstveida izsolei Dubultu prospektā 71, Jūrmalā, kadastra numurs 13000111102001,** \_\_\_\_\_\_\_\_\_\_\_\_\_\_\_\_\_\_\_\_\_\_ **“**

(nomas tiesību pretendents).

**4.2.** Iznomātājs reģistrē saņemtos pieteikumus to saņemšanas secībā, norādot saņemšanas datumu un laiku, kā arī nomas tiesību Pretendentu. Pieteikumu glabā slēgtā aploksnē līdz izsoles sākumam.

**4.3.** Nomas tiesību Pretendentam ir tiesības piedalīties rakstveida izsolē, ja pieteikums iesniegts publikācijā norādītajā termiņā. Pēc šī termiņa pieteikumi netiek pieņemti.

**4.4.** Pieteikumu atvēršana notiks **2019.gada 20.februārī plkst. 09:30, Dubultu prospektā 71, Jūrmalā, 101.kabinetā.**

**4.5.** Komisija **2019.gada 20.februārī** plkst.09:30 4.4.punktā norādītajā vietā klātesošajiem paziņo, ka sākusies rakstveida izsole.

**4.6.** Pretendentu pieteikumu atvēršana ir atklāta un tos atver iesniegšanas secībā.

**4.7.** Komisijas priekšsēdētājs vai komisijas loceklis pēc Nomas pieteikuma atvēršanas nosauc nomas tiesību Pretendentu, pieteikuma iesniegšanas datumu un laiku, kā arī nomas tiesību Pretendenta piedāvāto nomas maksas apmēru par Nomas objektu un parakstās uz pieteikuma. Uz pieteikuma parakstās arī pārējie komisijas locekļi. Mutiskie piedāvājumi rakstveida izsolē ir aizliegti.

**4.8.** Ja pieteikumā nav iekļauta šīs kārtības 3.punktā noteiktā informācija vai Nomas pieteikumā piedāvātais nomas maksas apmērs ir mazāks par publicēto Nomas objekta vai Nomas objekta un Kustamās mantas nosacīto nomas maksas apmēru, Komisija pieņem lēmumu par nomas tiesību Pretendenta izslēgšanu no dalības rakstveida izsolē un nomas pieteikumu neizskata.

**4.9.** Ja nepieciešams papildu laiks, lai izvērtētu Pretendentu pieteikumu atbilstību publicētajiem iznomāšanas nosacījumiem, pēc pieteikumu atvēršanas Komisija paziņo laiku un vietu, kad tiks paziņoti rakstveida izsoles rezultāti.

**4.10.** Ja papildu izvērtējums nav nepieciešams, pēc visu pieteikumu atvēršanas Komisija paziņo, ka rakstveida izsole pabeigta, kā arī nosauc visaugstāko nomas maksu par Nomas objektu un nomas tiesību Pretendentu, kas to nosolījis un ieguvis tiesības slēgt nomas līgumu.

**4.11.** Ja pēc visu pieteikumu atvēršanas tiek konstatēts, ka vairāki nomas tiesību Pretendenti piedāvājuši vienādu augstāko nomas maksu par Nomas objektu, Komisija veic vienu no šādām darbībām:

**4.11.1.** turpina izsoli, pieņemot rakstveida piedāvājumus no nomas tiesību Pretendentiem vai to pārstāvjiem, kuri piedāvājuši vienādu augstāko nomas maksu par Nomas objektu, ja tie piedalās pieteikumu atvēršanā, un organizē piedāvājumu tūlītēju atvēršanu;

**4.11.2.** rakstiski lūdz nomas tiesību Pretendentus, kuri piedāvājuši vienādu augstāko nomas maksu par Nomas objektu, izteikt rakstiski savu piedāvājumu par iespējami augstāko nomas maksu par Nomas objektu, nosakot piedāvājumu iesniegšanas un atvēršanas datumu, laiku, vietu un kārtību.

**4.12.** Ja neviens no nomas tiesību Pretendentiem, kuri piedāvājuši vienādu augstāko nomas maksu par Nomas objektu, neiesniedz jaunu piedāvājumu ar augstāku nomas maksu saskaņā ar šī nolikuma 4.11.punktu, Iznomātājs pieteikumu iesniegšanas secībā rakstveidā piedāvā minētajiem Pretendentiem slēgt nomas līgumu atbilstoši to nosolītajai nomas maksai.

**4.13**. Ja rakstiskai izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles sākumcenu.

**4.14.** Iznomātājs apstiprina rakstveida izsoles rezultātus un 10 (desmit) darbdienu laikā pēc izsoles rezultātu paziņošanas nodrošina minētās informācijas publicēšanu Iznomātāja interneta mājas lapā [www.siva.gov.lv](http://www.siva.gov.lv) un valsts akciju sabiedrības „Valsts nekustamie īpašumi” interneta mājas lapā [www.vni.lv](http://www.vni.lv) (turpmāk – interneta adreses).

**4.15.** Ja publikācijā norādītajā pieteikumu iesniegšanas termiņā neviens nomas tiesību Pretendents nav pieteicies, Iznomātājam ir tiesības pazemināt nosacīto nomas maksu un rīkot atkārtotu izsoli, ievērojot normatīvajos aktos noteikto informācijas publicēšanas kārtību.

**5. Līguma slēgšana**

**5.1.** Nomas līgumu (3.pielikums) Iznomātājs slēdz ar to nomas tiesību Pretendentu, kurš piedāvājis visaugstāko nomas maksu par Nomas objektu. Nomas tiesību Pretendents paraksta nomas līgumu vai rakstveidā paziņo par atteikumu slēgt nomas līgumu ar Iznomātāju saskaņotā saprātīgā termiņā, kas nav garāks par 15 (piecpadsmit) darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību Pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

**5.2.** Ja nomas tiesību Pretendents, kurš piedāvājis augstāko nomas maksu par Nomas objektu, atsakās slēgt nomas līgumu, Iznomātājs secīgi piedāvā slēgt nomas līgumu tam nomas tiesību Pretendentam, kurš piedāvāja nākamo augstāko nomas maksu par Nomas objektu, un 10 (desmit) darbdienu laikā pēc minētā piedāvājuma nosūtīšanas publicē vai nodrošina minētās informācijas publicēšanu interneta adresēs.

**5.3.** Nomas tiesību Pretendents, kurš piedāvājis nākamo augstāko nomas maksu, atbildi uz 5.2.punktā minēto piedāvājumu sniedz 10 (desmit) darba dienu laikā no tā saņemšanas dienas.

**5.4.** Ja nomas tiesību Pretendents piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar Iznomātāju saskaņotā saprātīgā termiņā, kas nav garāks par 15 (piecpadsmit) darbdienām no nomas līguma projekta nosūtīšanas dienas. Iznomātājs 10 (desmit) darbdienu laikā pēc nomas līguma parakstīšanas publicē vai nodrošina minētās informācijas publicēšanu interneta adresēs.

Pielikumi: 1.Informācija par Nomas objektu un Kustamo mantu Dubultu prospektā 71, Jūrmalā, uz 2 lapām.

2. Nomas Pieteikums uz 1 lapas.

3. Nomas līguma projekts un pielikumi uz 14 lapām.